الكنيسة المورافية ( بالتشيكيّة: Moravští bratři) هيا اقدم طايفه بروتستانتيه. اسم الكنيسه جاى من اتباعها اللى اتنفو سكسونيا فى سنة 1722 و اللى كانو من مورافيا اللى موجوده جنوب شرق تشيكيا. مؤسس الطايفه دى هوا يان هوس و اللى اسسها فى سنة 1457 فى كونفالد فى بوهيميا، و عانى اتباع الطايفه دى من الاضطهاد من الامبراطوريه الرومانيه المقدسه و منهم يان هوس نفسه مؤسس الطائفة اللى اتحكم عليه بالاعدام بتهمة الهرطقه ود تم اعدامه بالحرق و حث المورافيين على الوحده المسيحيه و التقوى الشخصية و التبشير و الترتيل. الكنيسة بتتخذ حمل الله متحاوط بكلمات لاتينيه شعار ليها و الشعار هوا (Vicit agnus noster, eum sequamur يعنى حملنا يقودنا، فلنتبعه) و اسم اتباع الكنيسه دى هوا الهوسيين. و اتبنى يان هوس سولا فيدى و رفض الانغماس فى الشريعه و بكدا بقت الكنيسة المورافيه كنيسه بروتستانتيه, و نتيجة لاتهام الهوسيين بالهرطقة خاض الهوسيون حروب كتيره ضد الامبراطوريه الرومانيه المقدسه و اتسمت بحروب الهوسيين و انتهت بهزيمة الهوسيين و قتل عدد كبير منهم, ظهور المذهب دا ادى لاعتناق مارتن لوثر و بعدين جون كالفين للافكار دى, النهارده اتباع الكنيسه دى ما بيتجاوزش 750,000 الف انسان فى العالم، و بيشكلو نسبة 0.8 % من سكان التشيك ( 79 % منهم هم لا دينيين و 10 % رومان كاثوليك).